hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu it hu en en hu en hu en hu hu en hu en hu hu en hu hu en hu en hu en hu hu en en hu hu hu hu hu hu hu en sv fr de de hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en en hu hu hu hu hu hu hu hu hu hu hu hu hu hu hu hu hu hu hu en en hu hu cy hu hu hu hu hu hu hu hu hu en en hu hu en
Promenade Gardens - épületegyüttes, amelyben jó dolgozni
2019. október 21. hétfő, 18:29
Betűméret Betűméret csökkentése Betűméret növelése
Energiahatékony Daikin rendszer került beépítésre a Promenade Gardens irodaházba, amely nemcsak a megfelelő hőkomfort elérésében játszik fontos szerepet, de a környezettudatos tervezés követelményeinek is megfelel, és a közel nulla energetikai szint elérését is támogatja.
Huszonötezer négyzetméter, öt emelet, négy torony, két zöldminősítés, elégedett bérlők. Ezek a Váci úti irodafolyosó egyik legmagasabb műszaki tartalmú irodaházának jellemzői. A 2018 tavaszán beköltözhetővé vált, kettős környezettudatos minősítéssel rendelkező Promenade Gardens számos innovatív, környezetbarát megoldásával tűnik ki. Az energiatakarékos, ergonomikus LED-világítás, az összegyűjtött esővíz újrahasznosítása, a komplex épületautomatikai rendszer – amely lehetővé teszi a multifunkcionális kereskedelmi ingatlan teljes energia- és vízfogyasztásának pontos követését és optimalizálását –, csak néhány ezek közül.
A Promenade Gardens projekt tulajdonosa az ERSTE Nyíltvégű Ingatlan Befektetési Alap, fejlesztője és építtetője a Horizon Development Kft. A generáltervezés, projektmenedzsment és fenntarthatósági tanácsadás területeiért teljeskörűen a DVM Design Kft. volt a felelős, míg a generálkivitelezési megbízást a DVM Construction Kft. kapta.
Igazi kooperáció, amikor lehetőség nyílt az ingatlanfejlesztőkkel és tervezőkkel a kezdetektől együtt gondolkodni
A 2016. tavaszán indult kivitelezés során az ingatlan fejlesztői és tervezői azzal az egyedi koncepcióval indították a folyamatot, hogy olyan irodaház épüljön, amely a lehető legnagyobb mértékben száműzi a hagyományos energiahordozókat. Így 2018-ban sikerült egy olyan környezettudatos épületet átadni a bérlőknek, amely megmutatja, hogy kizárólag hőszivattyú-technológiára alapozva is lehet teljesíteni a közel nulla energetikai szintet irodaépületek esetében is. Az elmúlt egy év zavartalan működése azt is bizonyította, hogy a Daikin Hungary Kft. által szállított hőszivattyús rendszerek alkalmasak arra, hogy teljes komfortot nyújtsanak az épület használóinak, beleértve nemcsak a hűtést-fűtést, de a használati melegvízellátást és szellőzést is.
Az ingatlan fejlesztői, tervezői és a HVAC gépészeti rendszereket gyártó és szállító Daikin közötti hosszú szakmai kapcsolat lehetőséget adott arra, hogy a gépészeti tervezésbe már a kezdetektől bevonódhassanak a vállalat szakemberei is, és tényleg egy egyedi rendszert alkossanak.
Különleges rendszer, egyedi igényekre
A feladat világos volt: a magyar hőmérsékleti viszonyok mellett, fűtési időszakban -15°C-ig biztonságos fűtést nyújtani, illetve nyári időszakban az épület igény szerinti hűtését is ellátni. Ez vízoldalon télen 43/37°C felületfűtési, nyáron 16/19°C felülethűtési paraméterekben került meghatározásra. A tervezőknek figyelnie kellett a HMV ellátásra is, különösen a nyári időszakban megnövekedett melegvízhasználat miatt, amely főként az egyre több környezettudatosan gondolkodó biciklista miatt vált fontossá. A földszinten kereskedelmi egységek és egy kantin is kialakításra került a lobbi és közösségi terek mellett, ahol az épületet egyébként jellemző felületfűtés-hűtés az építészeti megoldások miatt nem volt alkalmazható. Az étteremnél kiemelt szempont volt még a nagy mennyiségű forróvízigény kielégítése is.
Komplex megoldás 25 ezer négyzetméter hűtésére, fűtésére, melegvízellátására és szellőzésére
A négy toronyhoz két-két összevont, tetőn elhelyezett energiaközpont került kialakításra. Energiaközpontonként a telepített egységek külön-külön egy nagy, 550 kW névleges hűtőteljesítményű kültéri kompakt levegő-víz hőszivattyú és folyadékhűtő és öt kisebb, egyenként 64 kW teljesítményű hőszivattyú és folyadékhűtő berendezésből állnak. Fűtési üzemben alapbeállításban a jobb hatékonyságú nagy gép üzemel, így optimalizálva a teljesítményt. Ha az önmagában már nem elegendő, illetve leolvaszt, akkor kapcsolnak be a kisebb berendezések.
Nyáron, 25°C fok külső hőmérséklet felett a hűtési igény már biztosra vehető, emellett számolni kellett a megemelkedett melegvízhasználattal is. Ehhez két 65 kW teljesítményű víz-víz hőszivattyú került pluszban telepítésre. A hőszivattyúk azonban nemcsak a megnövekedett melegvízigény kielégítését támogatják, hanem egyben rásegítenek a hűtésre is úgy, hogy a hűtés visszatérő hűtőköréből a hőt elvonják. Bizonyos irodaterekben – ahol ezt a benntartózkodók száma megkívánja –, a felülethűtés és -fűtés mellé fancoilokat is beépítettek.
A légkezelő berendezések által kezelt szellőző levegő hűtése és fűtése is VRV-rendszerrel történik. Szintén VRV-rendszerre alapul a földszinti üzletek, kantin, lobbi és közösségi terek hűtése-fűtése. A konyha működéséhez elengedhetetlen nagy mennyiségű (65-75°C-os) forróvizet a VRV-rendszerhez kapcsolt hydroboxok állítják elő.
A Daikin berendezések 2017 őszi szállítását követően a beüzemelésre 2018 januárjában, a legnagyobb téli hidegben, kemény fagyok közepette került sor. Egy teljes szezon fűtése és hűtése után kijelenthető, hogy az energetikai gépészet jól vizsgázott. Ebben nem kis szerepe van annak, hogy a teljes rendszerre érvényesült a mindent egy kézből elv. A Daikin mint berendezésgyártó egy kézből, rendszerbe integráltan szállította le és adta át üzemelésre az egyes épületrészek, hűtő-fűtő és melegvízellátó rendszerét, így biztosítva rendszergaranciát az ellátásban.
Szerző: Zelenka Péter és Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
a Daikin Hungary Kft. munkatársai
Szalai Gabriella (+36 70 698 8188 vagy Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
Utoljára frissítve: 2020. február 10. hétfő, 13:51
Tovább a rovatban: Érvek a Költségmegosztó Pályázat visszavonása mellett 1. - Sziklai Ferenc írása »
VIII. Környezetbarát Nap a Weishauptnál
Hőszivattyú technológia: kulcs az európai épületállomány megújításához
MEHI: energetikai korszerűsítéssel akár 50 százalékkal is növelhető a családi házak értéke
Megújuló energiákról épületgépészeknek személyesen és online
Az LG szigorú környezetvédelmi cél mellett kötelezte el magát
Kevés energiahatékony ingatlan van Magyarországon
2016 óta 12 szintű energetikai besorolást kell alkalmazni az ingatlanok energetikai állapotára, az elmúlt évek intenzív felújítási, korszerűsítési hullámától függetlenül az ingatlanok mintegy 10 százaléka tekinthető kimagasló energiahatékonyságúnak.
VIII. Környezetbarát Nap a Weishauptnál
Szeptember 8-án már nyolcadik alkalommal került megrendezésre a Környezetbarát Nap a Weishaupt Hőtechnikai Kft. szervezésében.
Áremelkedés: kétszer akkora az építésgazdaságban, mint a fogyasztói szegmensben
Az ÉVOSZ tapasztalatai szerint megrendelői oldalról első számú üggyé a finanszírozhatóság kérdése vált.
Országos szakmai roadshow indult az építési célú közbeszerzésekről
A rendezvénysorozatot a Közbeszerzési Hatóság az ÉVOSZ-szal és a Magyar Mérnöki Kamarával közösen szervezi.
Egyesül az E.ON Hungária Csoport tulajdonában álló három versenypiaci energiakereskedő vállalat
Szeptember 30-án az ELMŰ-ÉMÁSZ Energiakereskedő Kft. és az ELMŰ-ÉMÁSZ Energiaszolgáltató Zrt. jogutódlással beolvad az E.ON Energiamegoldások Kft.-be.
Jelen honlap kiadója a Magyar Épületgépészek Szövetsége (MÉGSZ)
Felelős szerkesztő: Bozsó Béla
Szerkesztő: Zámbori Bíró Tamás
Hirdetési vezető: Kárpáti Zoltán
A MÉGSZ székhelye: 1116 Budapest, Fehérvári út 132-144.
A MÉGSZ elérhetősége, ami rendszeresen kapcsolattartásra szolgáló elektronikus levelezési cím: megsz@megsz.hu
A szolgáltatót nyilvántartásba vevő hatóság: Baranya Megyei Bíróság PK 60.113/1990 Adószám: 19030270-2-43
A Nemzeti Média- és Hírközlési Hatóság sajtótermék nyilvántartási száma: CE/22507-5/2020
Kamarai tagság: Pécs-Baranya Kereskedelmi és Iparkamara
A tárhelyszolgáltató adatai: Integrity Kft. 1132 Budapest, Victor Hugo u. 18-22, tel.: 1/450 26 60 office@integrity.hu
ACO energetika energiahatékonyság GMBSZ Gyárfás Attila gázipari jogszabályok Innovatív technológiák klímavédelem környezetvédelem megújuló energia MMK MÉGSZ napelem napkollektor oktatás Országos Magyar Épületgépészeti Napok Siemens Testo építőipar épületenergetika
Copyright © 2022 Épületgépész. All rights reserved.